wickkiey/tamil-wikipedia-chunked huggingface dataset:
# முகமது சல்மான்

## தேர்வுத் துடுப்பாட்டம்

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 12 இல் புராவிடன்சில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 18 பந்துகளைச் சந்தித்த இவர் 4 ஓட்டங்களை எடுத்து பிசூவின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 2 பந்துகளைச் சந்தித்த இவர் ஓட்டங்கள் எதுவும் எடுக்காமல் எல் பி ட பிள்யூ முறையில் டேரன் சமி பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 40 ஓட்டங்களில் வெற்றி பெற்றது.  
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 20 இல் பசட்டராவில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியின் பின் இரண்டாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 33 பந்துகளைச் சந்தித்த இவர் 13 ஓட்டங்களை எடுத்து பிசூவின் பந்துவீச்சில் ஆட்டமிழந்தார்..பின் இரண்டாவது ஆட்டப் பகுதியில் 4 பந்துகளைச் சந்தித்த இவர் 8 ஓட்டங்கள் எடுத்து ராம்பால் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 196 ஓட்டங்கள் வித்தியாசத்தில் வெற்றி பெற்றது.
# முகமது சல்மான்

## ஒருநாள் போட்டிகள்

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 23 இல் மேற்கிந்தியத் தீவுகள் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 8 இலக்குகளில் வெற்றி பெற்றது.  
2011 ஆம் ஆண்டில் பாக்கித்தான் துடுப்பாட்ட அணி அயர்லாந்தில் சுற்றுப் பயணம் செய்து விளையாடியது.மே 30 இல் மேற்கிந்தியத் தீவுகள் அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 5 இலக்குகளில் வெற்றி பெற்றது.
# முகமது சல்மான்

## ஒருநாள் போட்டிகள்

### பன்னாட்டு இருபது20

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 21 இல் மேற்கிந்தியத் தீவுகள் அணிக்கு எதிரான முதல் பன்னாட்டு இருபது20 துடுப்பாட்டப் போட்டியில் இவர் அறிமுகமானார். இந்தப் போட்டியில் 6 பந்துகளில் 5 ஓட்டங்கள் எடுத்து ரன் அவுட் முறையில் ஆட்டமிழந்தார். பாக்கித்தான் அணி 7 ஓட்டங்களில் வெற்றி பெற்றது.
# ரியூக்கியூவ மக்கள்

**ரியூக்கியூவ மக்கள்** (Ryukyuan people) கியூசு, தாய்வான் ஆகிய தீவுகளுக்கு இடையில் அமைந்துள்ள ரியூக்கியூ தீவுகளின் தாயக மக்கள் ஆவர். இவர்கள் சப்பானின் ஒக்கினாவா மாகாணம் அல்லது காகோசிமா மாகாணங்களுக்கு உட்பட்ட பகுதியில் வாழ்கின்றனர். இம்மக்கள், சப்பானிய மொழிக் குடும்பத்தின் இரண்டு கிளைகளுள் ஒன்றில் அடங்கும் ரியூக்கியூவ மொழிகளைப் பேசுகின்றனர்.  
ரியூக்கியூவர்கள், சப்பானில் ஒரு அங்கீகரிக்கப்பட்ட சிறுபான்மை இனக்குழு அல்ல. சப்பானிய அரசாங்கம் இவர்களை, ஐனுக்களுடனும், யமாத்தோக்களுடனும் உறவுடைய, சப்பானிய மக்களின் ஒரு துணைக் குழுவாகவே கருதுகின்றது. சிறுபான்மை இனக்குழுவாக ஏற்பு இல்லாதபோதும், இவர்களே சப்பானின் மிகப் பெரிய இனமொழிக் குழுவினர் ஆகும். ஒக்கினாவா மாகாணத்தில் மட்டும் இக்குழுவைச் சேர்ந்த 1.3 மில்லியன் மக்கள் வாழ்கின்றனர். இதைவிட 600,000 ரியூக்கியவர்களும், அவர்களது வழித்தோன்றல்களும் சப்பானின் பிற பகுதிகளில் வாழ்கின்றனர். வெளிநாடு வாழ் ரியூக்கியூவர்களும் குறிப்பிடத்தக்க எண்ணிக்கையில் காணப்படுகின்றனர். பல நாடுகளில், இக்குழுவினரையும் பிற சப்பானியரையும் வேறுபடுத்திப் பார்ப்பதில்லை ஆதலால், அத்தகைய நாடுகளில் ரியூக்கியவர்கள் தொடர்பில் சரியான புள்ளிவிபரங்கள் இல்லை.  
அண்மைக்கால மரபியல், மானிடவியல் ஆய்வுகள், ரியூக்கியூவர்கள் ஐனு மக்களுடன் உறவுடையவர்கள் என்றும், வரலாற்றுக்கு முந்திய யோமோன் காலத்தில் (கிமு 10,000-1,000 க்கு முந்தியது) தென்கிழக்காசியாவில் இருந்து வந்து குடியேறி வாழ்ந்த மக்களுடனும், யமாத்தோ மக்களுடனும் ஒரே மூதாதையைக் கொண்டவர்கள் என்றும் காட்டுகின்றன. யாமாத்தோ மக்கள் பெரும்பாலும் கிழக்காசியாவில் (குறிப்பாகச் சீனா, கொரியத் தீவக்குறை ஆகிய பகுதிகள்) இருந்து புலம்பெயர்ந்தோருடனான யாயோய் காலத்துக் (கிமு 1,000 - கிபி 300) கலப்பினத்தவர் ஆவர். ரியூக்கியூவர்களுக்கு, சில தாய்வழி உரிமைக் கூறுகள், உள்ளூர்ச் சமயம், உணவு போன்ற தனித்துவமான பண்பாடு உண்டு. 12 ஆம் நூற்றாண்டுக்குப் பின்னறே இவர்களது உணவில் அரிசி சேர்க்கப்பட்டது. இம்மக்கள் பல நூற்றாண்டுகளாகத் தீவுகளில் தனிப்படுத்தப்பட்டு வாழ்ந்தனர். 14 ஆம் நூற்றாண்டில் தனித்தனியாக இருந்த மூன்று ஒக்கினாவ அரசுகளில் இருந்து ரியூக்கியூ இராச்சியம் உருவானது. இது 1372 இல் உருவான மிங் வம்ச சீனாவுடனான கடல்வழி வணிகத் தொடர்புகளையும், சிற்றரசு நிலையையும் தொடர்ந்து பேணியது. ஜோமோன் காலத்தின் பிற்பகுதியில் குடியிருப்புக்கள் கடற்கரை நோக்கி நகர்ந்திருப்பதை தொல்லியல் ஆய்வுகள் காட்டுகின்றன. இது மக்கள் மீன்பிடியில் ஈடுபட்டதைக் காட்டுகின்றது. ஜோமோன் காலத்தின் பின்னரைப் பகுதியில் இருந்து ரியூக்கியூத் தீவுகள் தமது சொந்தப் பண்பாட்டை உருவாக்கத் தொடங்கின. மொழி, பண்பாடு ஆகியவை தொடர்பான செல்வாக்குகள்; இன, இயற்பிய அம்சங்களின் செல்வாக்கைவிட மிகவும் பரந்தது எனச் சில அறிஞர்கள் கூறுகின்றனர்.
# கிறிஸ்தவ ஜனநாயக மேல்முறையீடுக் கட்சி

**கிறிஸ்தவ ஜனநாயக மேல்முறையீடுக் கட்சி** (, ; **CDA**) நெதர்லாந்து நாடின் ஓர் அரசியல் கட்சி ஆகும். இது 1977 ஆம் ஆண்டு முதல் இயங்கி வருகிறது.  
கிறிஸ்தவ ஜனநாயக மேல்முறையீடுக் கட்சியுடன் இணைந்தவை
கத்தோலிக்க மக்கள் கட்சி,
புரட்சி எதிர்ப்புக் கட்சி,
கிறிஸ்தவ வரலாற்று ஒன்றியம் முதலிய கட்சிகளாகும். இதன் கட்சி தலைவராக மே மாதம் 18ஆம் நாள் 2012ஆம் ஆண்டு முதல் சிப்ரான்ட் வான் ஹார்ஸ்மா பூமா இருந்து வருகிறார்.
# கோவிந்தபுத்தூர் கங்காஜடேஸ்வரர் கோயில்

**கோவிந்தபுத்தூர் கங்காஜடேஸ்வரர் கோயில்** அல்லது **விசயமங்கை**, சம்பந்தர், அப்பர் ஆகிய சமயக் குரவர்களால் தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் ஒன்றாகும். இத்தலம் சைவ இலக்கியங்களில் **விசயமங்கை** என்ற பெயராலேயே அழைக்கப்பெறுகிறது. விசயமங்கை என்பது கோவில் பெயரே ஊரின் பெயர் கோவிந்தபுத்தூர்(கோ கறந்த புத்தூர்). இத்தலம் தமிழ்நாட்டில் அரியலூர் மாவட்டத்தில் உள்ள கோவிந்தபுத்தூர் என்ற கிராமத்தில் அமைந்துள்ள பாடல் பெற்ற சிவதலம் ஆகும். தற்பொழுது உள்ள கோயில் கட்டடம் கி.பி 980-ல் உத்தம சோழனால் கட்டப்பட்டது.
# கோவிந்தபுத்தூர் கங்காஜடேஸ்வரர் கோயில்

## அமைவிடம்

ஜெயங்கொண்டம்-மதனத்தூர் சாலையில், தா.பழூர், காரைக்குறிச்சி, திருபுரந்தன் அடுத்து இவ்வூர் உள்ளது.
# கோவிந்தபுத்தூர் கங்காஜடேஸ்வரர் கோயில்

## இறைவன், இறைவி

இக்கோயிலில் உள்ள இறைவன் கங்காஜடேஸ்வரர் ஆவார். இறைவி மங்களநாயகி ஆவார். இது ஒரு தேவார வைப்புத்தலமாகும்.
# கோவிந்தபுத்தூர் கங்காஜடேஸ்வரர் கோயில்

## பிற சன்னதிகள்

தட்சிணாமூர்த்தி, இறைவி, ராஜராஜன், மனைவி, ராஜேந்திரன், சம்பந்தர், சப்தமாதர்ள், விநாயகர், மூலத்திருமேனிகள் உள் மண்டபத்தில் வரிசையாக வைக்கப்பட்டுள்ளன.
# கோவிந்தபுத்தூர் கங்காஜடேஸ்வரர் கோயில்

## திருத்தலப் பாடல்கள்

இத்தலம் பற்றிய இரண்டு தேவாரப் பதிகங்கள் உள்ளன.
# கோவிந்தபுத்தூர் கங்காஜடேஸ்வரர் கோயில்

## கல்வெட்டு

முதலாம் ராஜேந்திர சோழன் கல்வெட்டில், வடகரை ராஜேந்திர சிங்க வளநாட்டுப் பெரியவானவன் மாதேவி சதுர்வேதிமங்கலத்து விசயமங்கை என்றும், திரிபுவனச் சக்கரவர்த்தி மூன்றாம் குலோத்துங்க சோழன் கல்வெட்டில் விக்கிரம சோழன் நாட்டு இன்னம்பர் நாட்டு விசயங்கை எனவும் குறிக்கப்பட்டுள்ளது.  
மதுரை கொண்டு கோப்பரகேசரி வர்மன், பரகேசரி உத்தமச் சோழன், முதலாம் ராஜராஜசோழன், முதலாம் ராஜேந்திர சோழன், முதல் குலோத்துங்கச் சோழன், திரிபுவனச் சக்கரவர்த்தி ராஜராஜதேவன் ஆகியோர் காலங்களில் செதுக்கப்பட்ட கல்வெட்டுகள் இங்கு காணப்பெறுகின்றன. அதோடு இக்கல்வெட்டுகளில் விஜயமங்கலமுடைய மகாதேவர், விஜயமங்கலத்து மகாதேவர் மற்றும் விஜயமங்கலமுடைய பரமசாமி என இறைவனது திருப்பெயர்கள் குறிப்பிடப்பெற்றள்ளது. இவ்வூரில் திருத்தொண்டத் தொகையன் திருமடம் ஒன்று இருந்ததை திரிபுவனச் சக்கரவர்த்தி ராஜராஜ தேவரின் 32வது ஆண்டுக் கல்வெட்டு உணர்த்துகிறது.  
திருஞானசம்பந்தர் பாடிய, வாழ்க அந்தணர் வாணவர் ஆயினம் என்னும் பாடல் இக்கோயிலில் கி.பி. 1248ல் எழுதப்படடுள்ள மூன்றாம் ராஜேந்திர சோழனுடைய கல்வெட்டின் தொடக்கத்தில் எழுதப் பட்டுள்ளது. பாடல் பெற்ற க்ஷேத்திரங்கள் பலவற்றிலும் பூஜையின்போது தேவாரம் ஓதப்பட்டன. அதுபோல இந்த கோவிந்தபுத்தூர் கோயிலிலும் தேவாரப் பதிகங்கள் ஓதப்பட்டன. கி.பி. 984ல் வடிக்கப்பட்ட உத்தமச் சோழரின் கல்வெட்டு இக்கோயிலில் தேவார திருப்பதிகம் விண்ணப்பம் செய்ததைப் பற்றி கூறுகின்றது.  
இத்திருமறை ஓதலுக்காக இவ்வூர் சபையினரால் நெல் வழங்கப்பட்டதையும், முதலாம் ராஜராஜனின் கி.பி. 1014ம் ஆண்டு கல்வெட்டு ஒன்று செய்தி சொல்கிறது. பாண்டியர் மற்றும் விஜயநகர மன்னர்களின் கல்வெட்டுகளும் இங்கு பரவிக் கிடக்கின்றன.
இக்கோயிலில் கிடைத்துள்ள கல்வெட்டுகளில் ஆறு கல்வெட்டுகள் பாண்டியர் காலத்தைச் சேர்ந்தவை. 1426-ம் ஆண்டு விஜயநகர மன்னர்கள் காலத்தில் வடிக்கப்பட்ட கல்வெட்டு ஒன்றும் கிடைக்கப் பெற்றுள்ளது.  
இன்னம்பூரில் கி.பி. 1372ம் ஆண்டு விஜயநகர மன்னன் கம்பண்ணரின் கல்வெட்டில் இவ்வூர் கோவிந்தப்புத்தூர் என்றும், இவ்வூர் இந்நாட்டின் தலைநகரமாக விளங்கியது என்றும் குறிப்பிடப்பட்டுள்ளது
# கோட்லாம்பாக்கம் சிதம்பரேசர் கோயில்

**கோட்லாம்பாக்கம் சிதம்பரேசர் கோயில்** என்ற சிவன் கோயில், கடலூர் மாவட்டத்தில் உள்ள ஒரு தேவார வைப்புத்தலமாகும்.
# கோட்லாம்பாக்கம் சிதம்பரேசர் கோயில்

## அமைவிடம்

பண்ருட்டி - திருவெண்ணெய்நல்லூர் சாலையில் புதுப்பேட்டையை அடுத்து உள்ள காசி விசுவநாதர் கோயில் உள்ள தெருவின் இடப்புறத்தில் இக்கோயில் உள்ளது.
# கோட்லாம்பாக்கம் சிதம்பரேசர் கோயில்

## இறைவன்,இறைவி

இக்கோயிலில் உள்ள இறைவன் சிதம்பரேசர் என்றும், சிற்றம்பலநாதர் என்றும் அழைக்கப்படுகிறார். இறைவி சிவகாமசுந்தரி ஆவார்.
# கோட்லாம்பாக்கம் சிதம்பரேசர் கோயில்

## பிற சன்னதிகள்

விநாயகர், லட்சுமி, நாராயணர், முருகன், அருணாசலேசுவரர் சன்னதிகள் உள்ளன.
# திண்டிவனம் திந்திரிணீசுவரர் கோயில்

**திண்டிவனம் திந்திரிணீசுவரர் கோயில்** விழுப்புரம் மாவட்டத்தில் உள்ள தேவார வைப்புத்தலமாகும்.
# திண்டிவனம் திந்திரிணீசுவரர் கோயில்

## அமைவிடம்

திண்டிவனத்தில் ஈஸ்வரன் கோயில் தெருவில் உள்ளது.
# திண்டிவனம் திந்திரிணீசுவரர் கோயில்

## இறைவன்,இறைவி

இக்கோயிலில் உள்ள இறைவன் திந்திரிணீசுவரர் ஆவார். இறைவி மரகதவல்லி ஆவார்.
# திண்டிவனம் திந்திரிணீசுவரர் கோயில்

## பிற சன்னதிகள்

விநாயகர், முருகன், நவக்கிரகம், சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர்.
# கஞ்சனூர் இராமலிங்கேசுவரர் கோயில்

**கஞ்சனூர் இராமலிங்கேசுவரர் கோயில்** விழுப்புரம் மாவட்டத்தில் உள்ள தேவார வைப்புத்தலமாகும்.
# கஞ்சனூர் இராமலிங்கேசுவரர் கோயில்

## அமைவிடம்

சென்னை-விழுப்புரம் சாலையில் விழுப்புரத்திற்கு முன்பாக உள்ள ரயில்வே கேட்டையொட்டி வலது புறம் செல்லும் விழுப்புரம்-செஞ்சி/திருவண்ணாமலை சாலையில் 12ஆவது கி.மீ. தொலைவில் உள்ள கூட்ரோட்டை அடுத்து 2 கி.மீ. தொலைவில் உள்ளது. தென் நாட்டில் கஞ்சனூர் என்ற பாடல் பெற்ற தலம் உள்ளது. எனவே இதனை வட கஞ்சனூர் என்று கூறுகின்றனர். இருப்பினும் இவ்வூர் கஞ்சனூர் என்றே அழைக்கப்படுகிறது.
# கஞ்சனூர் இராமலிங்கேசுவரர் கோயில்

## இறைவன்,இறைவி

இக்கோயிலில் உள்ள இறைவன் இராமலிங்கேசுவரர் ஆவார். இறைவி சௌந்தரநாயகி ஆவார்.
# கஞ்சனூர் இராமலிங்கேசுவரர் கோயில்

## பிற சன்னதிகள்

விநாயகர், வள்ளி தெய்வானையுடன் சுப்பிரமணியர், பைரவர், நவக்கிரகம் சன்னதிகள் உள்ளன. இறைவி சன்னதி தனியாக உள்ளது.
# கீழக்கடம்பூர் உத்ராபதி கோயில்

**கீழக்கடம்பூர் உத்ராபதி கோயில்** என்ற சிவன் கோயில், கடலூர் மாவட்டத்தில் உள்ள ஒரு தேவார வைப்புத்தலமாகும்.
# கீழக்கடம்பூர் உத்ராபதி கோயில்

## அமைவிடம்

இவ்வூர் கடம்பை இளங்கோயில் என்றும் அழைக்கப்படுகிறது. காட்டுமன்னார்குடியிலிருந்து 6 கி.மீ. தொலைவில் உள்ளது.
# கீழக்கடம்பூர் உத்ராபதி கோயில்

## இறைவன்,இறைவி

இக்கோயிலில் உள்ள இறைவன் உத்ராபதி ஆவார். இறைவி சௌந்தரநாயகி ஆவார்.
# கீழக்கடம்பூர் உத்ராபதி கோயில்

## பிற சன்னதிகள்

கோயில் அழிந்த நிலையில் உள்ளது. இரு லிங்கத்திருமேனிகளும், ஒரு நந்தியும் வெளியில் உள்ளன.
# தெர்னோப்பில்

**தெர்னோப்பில்** (*Ternopil*, ) மேற்கு உக்ரைனில் உள்ள தெர்னோப்பில் மாகாணத்தின் தலைநகரம் ஆகும். இந்நகரம் செரெத் ஆற்றுக் கரையில் அமைந்துள்ள மாநகரம் ஆகும். 1944 ஆம் ஆண்டு வரை இந்நகரம் *தர்னப்போல்* என அழைக்கப்பட்டு வந்தது. இந்நகரம் மேற்கு உக்ரைனின் முக்கிய நகரங்களில் ஒன்றாகும், இந்நகரின் மக்கள்தொகை 225,004 (2022) ஆகும். இங்கு தெர்னோப்பில் வானூர்தி நிலையம் உள்ளது. இந்நகரம் தெர்னோப்பில் மாகாணத்தினதும், தெர்னோப்பில் மாவட்டத்தினதும் நிருவாக மையம் ஆகும்.
# தெர்னோப்பில்

## உயர்கல்வி நிலையங்கள்

- தெர்னோப்பில் அரச மருத்துவப் பல்கலைக்கழகம்
- தெர்னோப்பில் தேசியப் பொருளியல் பல்கலைக்கழகம்
- தெர்னோப்பில் இவான் புலூச் தேசிய தொழில்நுட்பப் பல்கலைக்கழகம்
- தெர்னோப்பில் வலோதிமிர் இனாத்தியூக் தேசிய ஆசிரியப் பல்கலைக்கழகம்
# தெர்னோப்பில்

## காலநிலை

தெர்னோப்பில் நகரம் குளிர்காலநிலையையும், சூடான கோடைக் காலத்தையும் கொண்ட மிதமான பெருநிலக் காலநிலையைக் கொண்டுள்ளது.
# தெர்னோப்பில்

## இதனையும் காண்க

- தெர்னோப்பில் மாகாணம்
# கிறிஸ்தவ வரலாற்று ஒன்றியம்

**கிறிஸ்தவ வரலாற்று ஒன்றியம்** (, CHU) நெதர்லாந்து நாடின் ஓர் அரசியல் கட்சி ஆகும்.1980 ஆம் ஆண்டு இக் கட்சி
கிறிஸ்தவ ஜனநாயக மேல்முறையீடுக் கட்சியுடன் இனைந்துவிட்டது. கிறிஸ்தவ ஜனநாயக மேல்முறையீடுக் கட்சியுடன் இணைந்தவை
கத்தோலிக்க மக்கள் கட்சி,
புரட்சி எதிர்ப்புக் கட்சி,
கிறிஸ்தவ வரலாற்று ஒன்றியம் முதலிய கட்சிகளாகும். இதன் கட்சி தலைவராக மே மாதம் 18ஆம் நாள் 2012ஆம் ஆண்டு முதல் சிப்ரான்ட் வான் ஹார்ஸ்மா பூமா இருந்து வருகிறார்.
# முகமது சைபுதீன்

**முகமது சைபுதீன் (Mohammad Saifuddin** (பிறப்பு: நவமபர் 1, 1996) வங்காளதேசத் துடுப்பாட்ட ணியின் வீரர் ஆவார். இவர் வங்காளதேச அணிக்காக் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். துடுப்பாட்டத்தில் சகலத் துறையறாக விளங்குகிறார். 2015 ஆம் ஆண்டில் , 2016 ஆம் ஆண்டிற்கான 19வயதிற்கு உட்பட்டோருக்கான துடுப்பாட்ட உலகக் கிண்னத் தொடருக்கான வங்காளதேச அணியில் இடம் பெற்றார்.
# முகமது சைபுதீன்

## உள்ளூர்ப் போட்டிகள்

2016 -17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். அந்தத் தொடரில் நவமப்ர் 13 இல் இவர் *காமிக்கா விக்டோரியன்ஸ் அணி* சார்பாக விளையாடினார்.  
2017-18 ஆம் ஆண்டிற்கான *தாக்கா கோட்ட பிரீமியர் லீக் தொடரில் இவர்* சினபூர் துடுப்பாட்ட அணி *சார்பாக விளையாடினார்.* அந்தத் தொடரில் சிறப்பாக விளையாடி 10 போட்டிகளில் 14 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். மேலும் அதே ஆண்டில் நடைபெற்ற வங்காளதேச கிரிக்கெட் லீக்கில் இவர் கிழக்கு மாகாண அணி சார்பாக விளையாடினார். ஏப்ரல் 2018 இல் நடைபெற்ற போட்டியில் இவர் நூறு ஓட்டங்களை அடித்தார். இது முதல் தரத் துடுப்பாட்டப் போட்டியில் இவரின் முதல் நூறு ஓட்டங்கள் இது ஆகும்.  
2018-19 ஆம் ஆண்டிற்கான வங்காளதேச பிரீமியர் லீக் தொடரில் இவர் *கோமிலா விக்டோரியன்ஸ்* அணி சார்பாக விளையாடினார்.
# முகமது சைபுதீன்

## சர்வதேச போட்ட்டிகள்

### பன்னாட்டு இருபது20

2017 ஆம் ஆண்டில் வங்காளதேசத் துடுப்பாட்ட அணி இலங்கையில் சுற்றுப் பயணம் செய்து விளையாடியது. ஏப்ரல் 4 இல் கொழும்பில் இலங்கைத் துடுப்பாட்ட அணிக்கு எதிரான முதல் பன்னாட்டு இருபது20 துடுப்பாட்டப் போட்டியில் இவர் அறிமுகமானார்.மட்டையாடும் வாய்ப்பு கிடைக்கவில்லை. பந்துவீச்சில் 3 ஓவர்கள் வீசி 24 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இலங்கை அணி 6 இலக்குகளில் வெற்றி பெற்றது. 2018 ஆம் ஆண்டில் இல்ங்கைத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. பெப்ரவரி 18 இல் சியால்கோட்டில் இலங்கைத் துடுப்பாட்ட அணிக்கு எதிரான இரண்டாவது பன்னாட்டு இருபது20 துடுப்பாட்டப் போட்டியில் 21 பந்துகளைச் சந்தித்த இவர் 20 ஓட்டங்களை எடுத்து *உதானா* பந்துவீச்சில் ஆட்டமிழந்தார். பந்துவீச்சில் 4 ஓவர்கள் வீசி 46 ஓட்டங்களை விட்டுக் கொடுத்து ஓர் இலக்கினைக் கைப்பற்றினார் இந்தப் போட்டியில் இலங்கை அணி 75 ஓட்டங்களில் வெற்றி பெற்றது.
# முகமது சைபுதீன்

## ஒருநாள் போட்டிகள்

2017 ஆம் ஆண்டில் வங்காளதேசத் துடுப்பாட்ட அணி தென்னாப்பிரிக்காவில் சுற்றுப் பயணம் செய்து விளையாடியது. அக்டோபர் 15 இல் கிம்பர்லியில் இலங்கைத் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 11 பந்துகளில் 16 ஓட்டங்களை எடுத்து ரபடா பந்துவீச்சில் ஆட்டமிழந்தார். பின் பந்துவீச்சில் 5 ஓவர்கள் வீசி 46 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் தென்னாப்பிரிக்க அணி 10 இலக்குகள் வித்தியாசத்தில் வெற்றி பெற்றது. இதே ஆண்டில் அக்டோபர் 29 இல் நடைபெற்ற பன்னாட்டு இருபது20 போட்டியில் இவர் வீசிய ஒரு ஓவரில் டேவிட் மில்லர் தொடர்ச்சியாக 5 ஆறு ஓட்டங்கள் அடித்தார்.  
அக்டோபர் 21, 2018 இல் மிர்புர், சேர்-இ-பங்களா துடுப்பாட்ட அரங்கத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 68 பந்துகளில் 50 ஓட்டங்கள் எடுத்தார்.
# செனட் (நெதர்லாந்து)

**செனட்** ( or simply **' , literally "**First Chamber**", or sometimes **' ) நெதர்லாந்து நாட்டின் நாடாளுமன்றத்தைச் சேர்ந்த தலைமையின் மேலவை ஆகும். மாகாண சபைத் தேர்தல்களில் மூன்று மாதங்களுக்குள் ஒவ்வொரு நான்கு ஆண்டுகளிலும் பன்னிரண்டு மாகாணங்களின் உறுப்பினர்கள் பட்டியலில் 75 உறுப்பினர்கள் தேர்ந்தெடுக்கப்படுகின்றனர். அனைத்து மாகாணங்களுக்கும் வெவ்வேறு மக்கள் தொகை அடிப்படையில் உறுப்பினர்கள் தேர்ந்தெடுக்கப்படுகின்றனர்.
# கீழவை (நெதர்லாந்து)

**கீழவை** (, pronounced ; commonly referred to as the **', literally **Second Chamber''') இது நெதர்லாந்து நாட்டின் இரு சபை நாடாளுமன்றத்தின் ஒரு அவை ஆகும். மற்றொன்று செனட் என்ற மேலவை ஆகும். கீழவை கட்சி பட்டியல் விகிதாசார பிரதிநிதித்துவத்தை பயன்படுத்தி தேர்தல்கள் மூலம் நிரப்பப்பட்ட 150 இடங்கள் உள்ளடக்கத்தை கொண்டிருக்கிறது.
# மாகாண பிரதிநிதித்துவம் (நெதர்லாந்து)

இது நெதர்லாந்து நாட்டின் ஒவ்வொரு மாகாணத்திலும் உள்ள மாகாண பாராளுமன்றம் மற்றும் சட்டமன்ற கூட்டம் ஆகும். ஒவ்வொரு மாகாணத்திற்கும் ஒவ்வொரு நான்கு வருடங்களுக்கும் ஒரே நேரத்தில் தேர்ந்தெடுக்கப்பட்டிருக்கும் பிரதிநிதிகள் துணை தேசிய அல்லது பிராந்திய முக்கியத்துவம் வாய்ந்த விஷயங்களுக்கு இவர்கள் பொறுப்பு வகிப்பவர். மாகாணசபை பிரதிநிதிகள் ஒவ்வொரு மாகாணத்திலும் நேரடியாக மாகாணத்திலுள்ள வாக்காளர்களால் தேர்ந்தெடுக்கப்படுவர். ஒவ்வொரு மாகாணத்திலும் உள்ள மாகாணசபை பிரதிநிதிகளின் எண்ணிக்கை அதன் மக்கள்தொகை விகிதாசாரத்தை அடிப்படையாக கொண்டது.
# மாகாண பிரதிநிதித்துவம் (நெதர்லாந்து)

## மாகாணங்களின் மாகாண சபை

| } |  |  |  |  |
| --- | --- | --- | --- | --- |
| Groningen | 55 | 43 | 43 | 43 |
| Friesland | 55 | 43 | 43 | 43 |
| Drenthe | 51 | 41 | 41 | 41 |
| Overijssel | 63 | 47 | 47 | 47 |
| Flevoland | 47 | 39 | 39 | 41 |
| Gelderland | 75 | 53 | 55 | 55 |
| Utrecht | 63 | 47 | 47 | 49 |
| North Holland | 83 | 55 | 55 | 55 |
| South Holland | 83 | 55 | 55 | 55 |
| Zeeland | 47 | 39 | 39 | 39 |
| North Brabant | 79 | 55 | 55 | 55 |
| Limburg | 63 | 47 | 47 | 47 |
# அரச ஆணையர் (நெதர்லாந்து)

**அரச ஆணையர்** (, abbreviated to *CvdK*) நெதர்லாந்து நாட்டில் ஒரு மாகாணத்தின் தலைவர் ஆவார். இவர் மாகாண சபை பிரதிநிதித்துவம் (நேரடியாக தேர்ந்தெடுக்கப்பட்ட மாகாண சட்டமன்றம்) மற்றும் மாகாண நிர்வாகிகள் சபை (நிறைவேற்றுக் கிளை) ஆகிய இரண்டின் அலுவலக நிர்வாகத் தலைவர் ஆவார். ஆதலால் தேர்தல் காலத்தில் இவருக்கு அரசை தேர்ந்தெடுக்க வாக்களிக்க உரிமை வழங்கப்படுகிறது. நெதர்லாந்து நாட்டின் 12 மாகாணங்களிலும் ஒவ்வொரு அரச ஆணையர் என 12 ஆணையர்கள் உள்ளனர். ஆட்சியிலிருப்பவர் அரசி எனில் இந்த 12 ஆணையர்கள் அரசியின் ஆணையர்கள் என வழங்கப்படுவர்.
# வார்ப்புரு:நெதர்லாந்தின் மாகாணங்கள்
# காப்பி உற்பத்தியின் அடிப்படையில் நாடுகளின் பட்டியல்

**காப்பி உற்பத்தியின் அடிப்படையில் நாடுகளின் பட்டியல்** (*List of countries by coffee production*) அதன் உற்பத்தியின் அடிப்படையில் இங்கு வரிசைப்படுத்தப்பட்டுள்ளன.
# காப்பி உற்பத்தியின் அடிப்படையில் நாடுகளின் பட்டியல்

## 2016/2017 இல் பிரதான ஏற்றுமதி நாடுகள்

| நாடு | 60 கிலோகிராம் பைகள் | மெட்ரிக் டன்கள் | பவுண்டுகள் |  |
| --- | --- | --- | --- | --- |
| பிரேசில் | 43,200,000 | 2,592,000 | 5,714,381,000 |  |
| வியட்நாம் | 27,500,000 | 1,650,000 | 3,637,627,000 |  |
| கொலம்பியா | 13,500,000 | 810,000 | 1,785,744,000 |  |
| இந்தோனேசியா | 11,000,000 | 660,000 | 1,455,050,000 |  |
| எத்தியோப்பியா | 6,400,000 | 384,000 | 846,575,000 |  |
| ஒண்டுராசு | 5,800,000 | 348,000 | 767,208,000 |  |
| இந்தியா | 5,800,000 | 348,000 | 767,208,000 |  |
| உகாண்டா | 4,800,000 | 288,000 | 634,931,000 |  |
| மெக்சிகோ | 3,900,000 | 234,000 | 515,881,000 |  |
| குவாத்தமாலா | 3,400,000 | 204,000 | 449,743,000 |  |
| பெரு | 3,200,000 | 192,000 | 423,287,000 |  |
| நிக்கராகுவா | 2,200,000 | 132,000 | 291,010,000 |  |
| சீனா<sup>(2013/14 நிறு.)</sup> | 1,947,000 | 116,820 | 257,544,000 |  |
| ஐவரி கோசுட்டு | 1,800,000 | 108,000 | 238,099,000 |  |
| கோசுட்டா ரிக்கா | 1,492,000 | 89,520 | 197,357,000 |  |
| கென்யா | 833,000 | 49,980 | 110,187,000 |  |
| பப்புவா நியூ கினி | 800,000 | 48,000 | 105,821,000 |  |
| தான்சானியா | 800,000 | 48,000 | 105,821,000 |  |
| எல் சால்வடோர் | 762,000 | 45,720 | 100,795,000 |  |
| எக்குவடோர் | 700,000 | 42,000 | 92,594,000 |  |
| காமரூன் | 570,000 | 34,200 | 75,398,000 |  |
| லாவோசு | 520,000 | 31,200 | 68,784,000 |  |
| மடகாசுகர் | 520,000 | 31,200 | 68,784,000 |  |
| காபோன் | 500,000 | 30,000 | 66,138,000 |  |
| தாய்லாந்து | 500,000 | 30,000 | 66,138,000 |  |
| வெனிசூலா | 500,000 | 30,000 | 66,138,000 |  |
| டொமினிக்கன் குடியரசு | 400,000 | 24,000 | 52,910,000 |  |
| எயிட்டி | 350,000 | 21,000 | 46,297,000 |  |
| கொங்கோ குடியரசு | 335,000 | 20,100 | 44,312,000 |  |
| ருவாண்டா | 250,000 | 15,000 | 33,069,000 |  |
| புருண்டி | 200,000 | 12,000 | 26,455,000 |  |
| பிலிப்பீன்சு | 200,000 | 12,000 | 26,455,000 |  |
| டோகோ | 200,000 | 12,000 | 26,455,000 |  |
| கினி | 160,000 | 9,600 | 21,164,000 |  |
| யெமன் | 120,000 | 7,200 | 15,873,000 |  |
| கியூபா | 100,000 | 6,000 | 13,227,000 |  |
| பனாமா | 100,000 | 6,000 | 13,227,000 |  |
| பொலிவியா | 90,000 | 5,400 | 11,904,000 |  |
| கிழக்குத் திமோர் | 80,000 | 4,800 | 10,582,000 |  |
| மத்திய ஆப்பிரிக்கக் குடியரசு | 65,000 | 3,900 | 8,598,000 |  |
| நைஜீரியா | 40,000 | 2,400 | 5,291,000 |  |
| கானா | 37,000 | 2,220 | 4,894,000 |  |
| சியேரா லியோனி | 36,000 | 2,160 | 4,761,000 |  |
| அங்கோலா | 35,000 | 2,100 | 4,629,000 |  |
| ஜமைக்கா | 21,000 | 1,260 | 2,777,000 |  |
| பரகுவை | 20,000 | 1,200 | 2,645,000 |  |
| மலாவி | 16,000 | 960 | 2,116,000 |  |
| டிரினிடாட் மற்றும் டொபாகோ | 12,000 | 720 | 1,587,000 |  |
| சிம்பாப்வே | 10,000 | 600 | 1,322,000 |  |
| லைபீரியா | 6,000 | 360 | 793,000 |  |
| சாம்பியா | 2,000 | 120 | 264,000 | } |
# ஆவுடையார்கோயில், புதுக்கோட்டை

கோபுரம்]]  
**ஆவுடையார்கோயில்** அல்லது **திருப்பெருந்துறை**, தமிழ்நாட்டின் புதுக்கோட்டை மாவட்டத்தின், ஆவுடையார்கோயில் வட்டத்தின் நிர்வாகத் தலைமையிட ஊராகும். இதன் பழைய பெயர் **திருப்பெருந்துறை** ஆகும். இவ்வூரில் மாணிக்கவாசகர் சீரமைத்துக் கட்டிய, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் உள்ளது.  
மேலும் ஆவுடையார்கோயில் ஊராட்சி ஒன்றியத்தின் வட்டார வளர்ச்சி அலுவலகம் இவ்வூரில் உள்ளது.  
மாவட்டத் தலைமையிடமான புதுக்கோட்டை நகரத்திற்கு தென்கிழக்கே 33 கிலோ மீட்டர் (20.5 மைல்) தொலைவில் ஆவுடையார்கோயில் எனும் **திருப்பெருந்துறை** ஊர் உள்ளது. ஆவுடையார்கோவில் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# ஆவுடையார்கோயில், புதுக்கோட்டை

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, ஆவுடையார்கோயில் ஊரின் மொத்த மக்கள்தொகை 6,464 ஆகும்.
# குச்சுத்துதரா

**குச்சுத்துதரா** கௌதம புத்தரின் பெண் உபாசகர்களில் ஒருவர் ஆவார். , மகத நாட்டு மன்னர் உதயணின் பட்டத்தரசியின் பணிபெண்ணாக குச்சுத்துராவை குறிப்பிடுகிறது. கௌசாம்பி நகரத்திற்கு வெளியே ஒரு பூங்காவில், கௌதம புத்தர் அருளும் உபதேசங்களை கேட்டு வந்து, தன்னிடம் அதனை கூறுமாறு உதயணனின் பட்டத்தரசி தனது பணிப்பெண்ணாக குத்சுத்துராவை அனுப்பினாள். அவளும் புத்தரின் உபதேசங்களை கேட்டு, மனதில் இருத்தி, அதனை பட்ட்டத்து அரசி உள்ளிட்ட 500 அரண்மனை பெண்களுக்கு எடுத்துக் கூறினாள்.
# குச்சுத்துதரா

## இதனையும் காண்க

- புத்தரின் சீடர்கள்
- பிக்குகள்
- பிக்குணி
- உபாசகர்கள்
# வில்லியம் அலெக்சாண்டர் (நெதர்லாந்து)

**வில்லியம் அலெக்சாண்டர் ** (; வில்லியம் அலெக்சாண்டர் குளோஸ் ஜார்ச் பெரிடிணான்ட் பிறப்பு 27 ஏப்ரல் 1967) நெதர்லாந்து நாட்டின் அரசர் ஆவார். இவர் தன் தாயைத் தொடர்ந்து அவருக்கு பின் 2013 ஆம் ஆண்டு நாட்டின் அரியணையில் அமர்ந்தார்.  
வில்லியம் அலெக்சாண்டர் நெதர்லாந்தின் பீட்ரிக்ஸ் மற்றும் கிளாஸ் வான் அம்ஸ்பேர்கின் மூத்த மகனாவார். தன் தாய் பீட்ரிக்ஸ்கு பின் ஏப்ரல் 30, 2013 நெதர்லாந்து நாட்டின் அரசரானார். அவர் தனது பள்ளிப்படிப்பை முடித்தபின் நெதர்லாந்து நாட்டின் அரச கடற்படையில் இருந்தார். மேலும் வரலாறு படிப்பை லைடன் பல்கலைக்கழகத்தில் படித்தார். இவர் மாக்ஸிமா என்பவரை 2002 ஆம் ஆண்டில் மணந்தார். இவர்களுக்கு மூன்று மகள்கள் கேத்தரினா அமாலியா, அலெக்சா, அரியானி.
# ஜோதிர்மாயி தேவி

**ஜோதிா்மாயி தேவி** (Jyotirmoyee Devi) (வங்காளம்: জ্যোতির্ময়ী দেবী) (1894-1988) 20 ஆம் நூற்றாண்டின் துவக்கத்தில் வாழ்ந்த ஒரு இந்திய எழுத்தாளா். இந்தியப் பிரிவினையின் போது கிழக்கு பாகிஸ்தானாக இருந்து தற்போது வங்காள தேசம் என்றழைக்கப்படும் நாட்டில் வாழ்ந்த பெண்கள் குறித்தும், ராஜஸ்தான் மாநிலத்தில் வாழ்ந்த பெண்கள் குறித்தும் இவர் அதிகம் எழுதியுள்ளாா். சமூக வாழ்க்கையை பிரதிபலிக்கும் இவருடைய சிறுகதைகள், சிறப்பாக எழுதப்பட்ட சிறுகதைகளுக்கு உதாரணமாகத் திகழ்ந்தவை ஆகும்.
# ஜோதிர்மாயி தேவி

## பிறப்பும் வளா்ப்பும்

ஜோதிா்மாயி தேவி 1894 ஆம் வருடம் ஜெய்பூா் அரசு சமஸ்தானத்தில் பிறந்தவா். 1857 ஆம் ஆண்டிலிருந்தே இவர் குடும்பம் இங்கு வாழ்ந்து வந்தது. இவரது தந்தையின் பெயா் அபினாஷ் சந்திர சென் ஆகும். இவரது பாட்டனாா் சன்சாா் சந்திர சென் பள்ளித் தலைமையாசிரியராகப் பணிபுரிந்து வந்தவா், விரைவில் ஜெய்பூா் அரசின் திவானாகப் பதவி உயா்வு பெற்றாா்.  
ஜோதிா்மாயி ஜெய்பூா் நகரில் வளா்ந்தவா். ஓரளவு மட்டும் முறையான கல்வி கற்ற போதிலும் தம்மைச் சுற்றி நடப்பவைகளை ஆழ்ந்து கவனித்து வந்தாா். அரசு சமஸ்தானத்தின் “ஜினானா” என்னும் பெண்களுக்கான விடுதியில் சீா்கேடும் ஆடம்பரமும் பரவலாக நிரவி இருப்பது இவரிடம் பெரிய தாக்கத்தை ஏற்படுத்தியது. தமது பாட்டனாரின் நூலகத்தில் தாம் விரும்பியதை எல்லாம் படிக்க அனுமதிக்கப்பட்ட ஜியோதிா்மாயி உலகம் பற்றிய தம் அறிவையும் புரிதலையும் நன்கு வளா்த்துக் கொண்டார்
# பிரேம்லீலா வித்தல்தாஸ் தாக்கர்சே

**பிரேம்லீலா வித்தல்தாஸ் தாக்கர்சே** (Premlila Vitaldas Thackersey) (1894-1977) ஒரு இந்திய எழுத்தாளர், காந்தியவாதியும் ஆவார். கல்வியாளரும், நன்கொடையாளருமான வித்தல்தாஸ் தாகர்சேவின் துணைவியாவார் இவர். 1925 ஆம் ஆண்டு தமது 31 ஆவது வயதில் கணவனை இழந்தவர். தொடர்ந்து கல்விப் பணியிலும் பொதுப் பணியிலும் குறிப்பாக பெண்கள் கல்வி முன்னேற்றத்திற்காகப் பணியாற்றி வந்துள்ளார். இவர் கஸ்தூரிபா காந்தி தேசிய நினைவு அறக்கட்டளையின் தலைவராகவும் (1952-1972) பம்பாய் பெண்கள் பல்கலைக் கழகத்தின் (SNDT) முதல் துணை வேந்தராகவும் பதவி வகித்தவர்.  
இவருடைய கல்விப் பணிக்காக இந்தியாவின் இரண்டாவது மிக உயரிய குடிமக்களுக்கான விருதான பத்ம விபூசணை இந்திய அரசு 1975 ஆம் ஆண்டு வழங்கிப் பெருமை சேர்த்தது
# தாய்லாந்தில் இசுலாம்

**இசுலாம்**(Islam)தாய்லாந்தில் சிறுபான்மை மக்களால் பின்பற்றப்படுகின்றது.(மொத்த மக்கள் தொகையில் 4.9 விழுக்காடு மக்கள்)தாய்லாந்தின் மக்கள் தொகையில் 5 விழுக்காடு அளவிற்கு எனவும் குறிப்பிடப்படுகிறது.பெரும்பாலான தாய்லாந்து இசுலாமியர்கள் சன்னி இசுலாம் பிரிவினைச் சார்ந்தவர்கள் ஆவர்.உலகம் முழுவதிலுமுள்ள புலம்பெயர்ந்தோர்களை உள்ளடக்கிய பல்வேறு பண்பாடுகளைத் தாய்லாந்து கொண்டுள்ளது.
# தாய்லாந்தில் இசுலாம்

## மக்கள் தொகையியலும் புவியியலும்

நாட்டின் பெரும்பான்மையான இசுலாமியர்கள் சத்தூன், யாலா, பட்டானி மற்றும் நாரதிவாட் ஆகிய நான்கு தென்கிழக்கு மாகாணங்களில், பெரும்பான்மையான மக்களைக் கொண்டுள்ளனர் என்று பிரபலமான கருத்தாக்கங்கள் தெரிவிக்கின்றன.இருந்த போதிலும், தாய்லாந்தில் வாழும் இசுலாமியர்களின் 18 சதவீதத்தினர் மட்டுமே அந்த மூன்று மாகாணங்களில் வாழ்ந்து வருவதாக தாய்லாந்து வெளியுறவு அமைச்சகத்தின் ஆய்வறிக்கை சுட்டிக்காட்டுகிறது.மீதமுள்ள விழுக்காட்டினர் தாய்லாந்து முழுமைக்கும் பரவியுள்ளனர். குறிப்பாக பேங்காக் மற்றும் தெற்குப் பகுதி முழுமையிலும் அதிக அளவிலான மக்கள் செறிவு காணப்படுகிறது.  
தாய்லாந்தின் தேசிய புள்ளிவிபர அறிக்கையின்படி, 2005 ஆம் ஆண்டில், தெற்கு தாய்லாந்தில் உள்ள 15 வயதிற்கு மேலான பொதுமக்களில் 30.4 சதவிகிதத்தை இசுலாமியர்கள் உருவாக்குவதாகவும். நாட்டின் இதர பகுதிகளில் மூன்று சதவிகிதத்திற்கும் குறைவாகவே இசுலாமியர்கள் உள்ளதாகவும் தெரிவிக்கப்படுகின்றது.
# தாய்லாந்தில் இசுலாம்

## வரலாறு

தொடக்க கால நவீன தாய்லாந்தில் சோழமண்டலக் கடற்கரையிலிருந்து வந்த இசுலாமியர்கள் திருநங்கைகளாக தாய் அரண்மனையிலும் நீதிமன்றத்திலும் பணியாற்றினர்.
# தாய்லாந்தில் இசுலாம்

## இனம் மற்றும் அடையாளம்

தாய்லாந்தில் உள்ள இசுலாமிய மக்கள் தொகையானது பலவிதமான மரபுசார்ந்த குடிகளில் சீனா, பாக்கித்தான், இந்தியா, கம்போடியா, வங்காளதேசம், மலேசியா மற்றும் இந்தோனேசியா பகுதிகளில் இருந்து வந்தவர்களும் தாய்லாந்தின் பூர்வ குடிமக்களையும் உள்ளடக்கியதாகும். மேலும், தாய்லாந்தில் உள்ள இசுலாமியர்களின் மூன்றில் இரண்டு பகுதியினர் தாய் மலாய் இன மக்களைச் சார்ந்தவர்கள் ஆவர்.
# தாய்லாந்தில் இசுலாம்

## இனம் மற்றும் அடையாளம்

### பூர்வகுடி தாய்லாந்து மக்கள்

பெரும்பாலான தாய்லாந்து இசுலாமியர்கள், இன ரீதியாகவும், மொழியியல் ரீதியாகவும் தாய்லாந்தின் பூர்வீக குடிமக்களாக உள்ளனர். இவர்கள் மரபுவழியாக வந்த இசுலாமியர்களாகவோ, திருமண உறவின் காரணமான இசுலாமியர்களாகவோ அல்லது சமீபத்தில் விசுவாசத்தின் அடிப்படையில் இசுலாமியர்களாக மாறியவற்களாகவோ உள்ளனர். பாரம்பரிய தாய்லாந்து வாழ் இசுலாமியர்கள் முக்கியமாக மத்திய மற்றும் தெற்கு மாகாணங்களில் வாழ்கிறார்கள் - இசுலாமிய சமுதாயத்தினர் முழுமையான சமூகமாகவும், பல்வேறு இனமக்கள் கலந்த குடியிருப்புகளிலும் பல்வேறு விதமாக வசித்து வருகின்றனர்.
# தாய்லாந்தில் இசுலாம்

## இனம் மற்றும் அடையாளம்

### மலேசிய இசுலாமியர்கள்

தெற்கு உள்பகுதி மாகாணங்களில் உள்ள பெரும்பான்மை இசுலாமியர்கள் (அந்தப் பகுதியில் உள்ள மக்கள் தொைகயில் 80 விழுக்காடு) மலேசியாவைச் சார்ந்தவர்கள் ஆவர்.தாய்லாந்தில் வாழும் மலாய் மக்கள் தாய்லாந்து மொழிக்குடும்பத்திலிருந்து முற்றிலும் வேறுபட்ட கெலான்டன்-பட்டானி மலாய் மொழியைப் பேசுகிறார்கள். இது தாய்லாந்தில் வாழும் மலாய் இசுலாமியர்களுக்கு கலாச்சார ரீதியாக ஒரு தனித்த அடையாளத்தைச் சேர்க்கிறது.  
தெற்குப் பகுதியில் உள்ள மலாய் வம்சாவளி பூர்வகுடி மக்கள் அதிக எண்ணிக்கையில் காணப்படுவதற்கு இப்பகுதியின் வரலாற்றுத் தன்மை காரணமாக இருந்துள்ளது. இது ஒரு காலத்தில் 19 ஆம் நூற்றாண்டில் நிறுவப்பட்ட ஒரு இஸ்லாமிய மலாய் இராச்சியம் (பட்டாணிப் பேரரசு) என அறியப்பட்ட பகுதியாக இருந்தது. ஆனால், பின்னர் இப்பகுதி தாய்லாந்துடன் இணைக்கப்பட்டது. இதே போன்று, வடக்கு மலேசியப் பகுதியில் தாய்லாந்தைப் பூர்வீகமாகக் கொண்ட ஒரு சிறுபான்மை சமுதாயமும் உள்ளது.
# தாய்லாந்தில் இசுலாம்

## இனம் மற்றும் அடையாளம்

### சீன இசுலாமியர்கள்

தொலைதூர வடக்குப் பகுதியிலும், குறிப்பிட்ட சில மத்திய மற்றும் தெற்கு நகர்ப்புறப் பகுதிகளிலும், பூர்வகுடி சீன இசுலாமியர்களின் ஆதியைக் கொண்ட தாய் இசுலாமியர்களின் சிறு குழுக்கள் காணப்படுகின்றன. பெரும்பாலான சீன முஸ்லிம்கள் *சின் ஹா* என்றழைக்கப்படும் ஒரு குழுவினரைச் சேர்ந்தவர்களாக உள்ளார்கள். இருந்த போதிலும் பெரும்பாலான சின் ஹா மக்கள் இசுலாமியர்களாக இருப்பதில்லை.
# சோயா அவரை உற்பத்தியின் அடிப்படையில் நாடுகளின் பட்டியல்

**சோயா அவரை** ( *soybean* ) உற்பத்தியின் அடிப்படையில் நாடுகளின் பட்டியல் இங்கு வரிசைபடுத்தப்பட்டுள்ளன . ஐக்கிய நாடுகளின் உணவு மற்றும் வேளாண்மை அமைப்பு 2016 ஆம் ஆண்டில் உலக நாடுகள் உற்பத்தி செய்த சோயா அவரை அளவு குறித்து வழங்கிய புள்ளிவிவரங்கள் இங்கு கணக்கில் எடுத்துக் கொள்ளப்பட்டுள்ளன.இதன்படி 2016 ஆம் ஆண்டு உலகில் மொத்தம் 334,894,085 டன்கள் சோயா பீன்சு உற்பத்தி செய்யப்பட்டது. உலக நாடுகளில் அமெரிக்கா மிகப் பெரிய சோயா உற்பத்தி செய்யும் நாடாகத் திகழ்கிறது. உலக சோயா உற்பத்தியில் கிட்டத்தட்ட 35 சதவீத சோயா அமெரிக்காவில் உற்பத்தியாகிறது.
# சோயா அவரை உற்பத்தியின் அடிப்படையில் நாடுகளின் பட்டியல்

## நாடுகளின் உற்பத்தி

### 1,000,000 டன்கள்

| தரவரிசை | நாடு | சோயா அவரை உற்பத்தி (டன்கள்) |
| --- | --- | --- |
| 1 | 117,208,380 |  |
| 2 | 96,296,714 |  |
| 3 | 58,799,258 |  |
| 4 | 14,008,000 |  |
| 5 | 11,963,244 |  |
| 6 | 9,163,030 |  |
| 7 | 5,827,100 |  |
| 8 | 4,276,990 |  |
| 9 | 3,204,639 |  |
| 10 | 3,135,177 |  |
| 11 | 2,208,000 |  |
| 12 | 1,081,340 |  |
# சோயா அவரை உற்பத்தியின் அடிப்படையில் நாடுகளின் பட்டியல்

## நாடுகளின் உற்பத்தி

### 100,000–1,000,000 டன்கள்

| தரம் | நாடு | சோயா அவரை உற்பத்தி (டன்கள்) |
| --- | --- | --- |
| 13 | 967,876 |  |
| 14 | 742,000 |  |
| 15 | 588,201 |  |
| 16 | 576,446 |  |
| 17 | 509,114 |  |
| 18 | 348,452 |  |
| 19 | 338,864 |  |
| 20 | 263,380 |  |
| 21 | 244,075 |  |
| 22 | 238,000 |  |
| 23 | 231,168 |  |
| 24 | 165,000 |  |
| 25 | 162,000 |  |
| 26 | 160,696 |  |
| 27 | 156,901 |  |
| 28 | 152,599 |  |
| 29 | 152,091 |  |
| 30 | 149,185 |  |
| 31 | 146,217 |  |
| 32 | 144,189 |  |
| 33 | 132,417 |  |
| - | 34 | 92,484 |
| 35 | 92,181 |  |
| 36 | 83,941 |  |
| 37 | 81,235 |  |
| 38 | 75,4 |  |
| 39 | 70,000 |  |
| 40 | 62,556 |  |
| 41 | 42,125 |  |
| 42 | 41,788 |  |
| 43 | 41,000 |  |
| 44 | 39,495 |  |
| 45 | 38,000 |  |
| 46 | 35,000 |  |
| 47 | 28,917 |  |
| 48 | 27,972 |  |
| 49 | 26,749 |  |
| 50 | 24,558 |  |
| 51 | 21,942 |  |
| 52 | 21,000 |  |
| 53 | 20,000 |  |
| 54 | 18,662 |  |
| 55 | 19,130 |  |
| 56 | 18,301 |  |
| 57 | 15,160 |  |
| 58 | 14,744 |  |
| 59 | 11,769 |  |
| 60 | 11,000 |  |
# சோயா அவரை உற்பத்தியின் அடிப்படையில் நாடுகளின் பட்டியல்

## நாடுகளின் உற்பத்தி

### <10,000 டன்கள்

| Rank | நாடு | சோயா அவரை உற்பத்தி (டன்களில்) |
| --- | --- | --- |
| 61 | 7,779 |  |
| 62 | 7,387 |  |
| 63 | 7,000 |  |
| 64 | 6,714 |  |
| 65 | 5,708 |  |
| 66 | 5,595 |  |
| 67 | 4,500 |  |
| 68 | 4,141 |  |
| 69 | 3,728 |  |
| 70 | 3,349 |  |
| 71 | 3,084 |  |
| 72 | 2,640 |  |
| 73 | 2,315 |  |
| 74 | 2,104 |  |
| 75 | 2,007 |  |
| 76 | 2,002 |  |
| 77 | 1,371 |  |
| 78 | 1,240 |  |
| 79 | 1,181 |  |
| 80 | 1,043 |  |
| 81 | 1,000 |  |
| 82 | 664 |  |
| 83 | 544 |  |
| 84 | 273 |  |
| 85 | 258 |  |
| 86 | 224 |  |
| 87 | 109 |  |
| 88 | 67 |  |
| 89 | 49 |  |
| 90 | 43 |  |
| 91 | 28 |  |
| 92 | 27 |  |
| 93 | 7 |  |
| 94 | 1 |  |
# நஸ்முல் உசைன் சாந்தோ

**நஸ்முல் உசைன் சாந்தோ (Nazmul Hossain Shanto** (பிறப்பு: மே 25, 1998) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இடதுகை மட்டையாளரான இவர் வலதுகை மித வேகப் பந்து வீச்சாளரான இவர் 19 வயதிற்கு உட்பட்ட வங்காளதேசத் துடுப்பாட்ட அணி யில் விளையாடியுள்ளார். மேலும் இவர் *கலாபகன்* துடுப்பாட்ட அகாதமி சார்பாக உள்ளூர்ப் போட்டிகளில் விளையாடி வருகிறார். 2016 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார்.
# நஸ்முல் உசைன் சாந்தோ

## உள்ளூர்ப் போட்டிகள்

2016-17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். நவமபர் 8 இல் நடைபெற்ற போட்டியில் *கமில்லா விக்டோரியன்ஸ்* அணி சார்பாக இவர் இருபது20 போட்டிகளில் அறிமுகமானார்.  
2017-18 ஆம் ஆண்டிற்கான *நேஷனல் கிரிக்கெட் லீக்* தொடரில் இவர் *ராஜ்ஷாகி* அணிக்காக விளையாடினார். டிசம்பரில் *தாக்கா மெட்ரோபொலிஸ்* அணிக்கு எதிரான போட்டியில் *மிசனூர் ரகுமானுடன்* இணைந்து 341 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த வங்காளதேச இணை எனும் சாதனை படைத்தனர்.  
மேலும் அதே ஆண்டில் தாக்கா கோட்ட பிரீமியர் லீக் தொடரில் 16 போட்டிகளில் விளையாடி 749 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.  
2018-19 ஆம் ஆண்டிற்கான வங்காளதேச பிரீமியர் லீக் தொடரில் *குல்னா டைடன்ஸ்* அணி சார்பாக விளையாடுவார் என அக்டோபரில் அறிவிக்கப்பட்டது.
# நஸ்முல் உசைன் சாந்தோ

## சர்வதேச போட்டிகள்

நவம்பர் 2016 இல் நியூசிலாந்துத் தொடருக்கான வங்காளதேச அணியில் 22 பேர் கொண்ட பட்டியலில் இவர் இடம் பெற்றார். 2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. சனவரி 20 இல் *கிறிஸ்ட் சர்ச்சில்* நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 56 பந்துகளைச் சந்தித்த இவர் 18 ஓட்டங்களை எடுத்து டிம் சௌத்தி பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 60 பந்துகளைச் சந்தித்த இவர் 12 ஓட்டங்கள் எடுத்து போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து துடுப்பாட்ட அணி 9 இலக்குகளில் வெற்றி பெற்றது.
# நஸ்முல் உசைன் சாந்தோ

## ஒருநாள் போட்டிகள்

ஆசியக் கிண்ணம் 2018 தொடருக்கான 31 பேர் கொண்ட உத்தேசப் பட்டியலை வங்காளதேசத் துடுப்பாட்ட வாரியம் ஆகஸ்டு 2018 இல் அறிவித்தது. அதில் இவர் உட்பட 12 புதிய வீரர்கள் இடம் பெற்றனர். 2018 ஆம் ஆண்டில் ஆசியக் கோப்பை ஆ பிரிவில் வங்காளதேச அணி இடம் பெற்றது. செப்டம்பர், 20 இல் அபுதாபியில் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் லிதன் தாசுடன் இணைந்து துவக்க வீரராக களம் இறங்கினார். 13 பந்துகளைச் சந்தித்த இவர் 7 ஓட்டங்களை எடுத்து முஜீப் உர் ரகுமான் பந்துவீச்சில் ஆட்டமிழந்தார். இந்தப் போட்டியில் ஆப்கானித்தான் அணி 136 ஓட்டங்களில் வெற்றி பெற்றது.
# லிதன் தாஸ்

**லிதன் தாஸ் (Liton Das** (வங்காள மொழி: লিটন দাস) (பிறப்பு:13 அக்டோபர்,1994) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் குச்சக் காப்பாளராகவும் செயல்படுகிறார். இவர் 19 வயதிற்கு உட்பட்ட வங்காளதேசத் துடுப்பாட்ட அணியில் விளையாடியுள்ளார்.இவர் *15 வயதிற்கு உட்பட்ட வங்காளதேச அணி, 19 வயதிற்கு உட்பட்ட வங்காளதேச அணி, 23 வயதிற்கு உட்பட்ட வங்காளதேச அணி, தாக்கா கிளாடியேட்டர்ஸ், வங்க்லாளதேச கிழக்கு கோட்ட அணி, வங்காளதேச அணி வடக்கு கோட்ட அணி,ராங்பூர் மாகாண அணி, ஆகிய அணிகளுக்காக உள்ளூர்ப் போட்டிகளில் விளையாடி வருகிறார்*
# லிதன் தாஸ்

## உள்ளூர்ப் போட்டிகள்

2012 மற்றும் 2014 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார். 2014-15 ஆம் ஆண்டிற்கான தேசிய துடுப்பாட்ட லீக் தொடரில் இவர் ராங்பூர் மாகான அணிக்காக விளையாடினர். இந்தத் தொடரில் ஏழு போட்டிகளில் விளையாடி 1,024 ஓட்டங்களை எடுத்தார். இவரின் மட்டையாட்ட சராசரி 85.33 ஆகும். இதில் ஐந்து நூறு ஓட்டங்களும் அடங்கும். இந்தத் தொடரில் ராங்பூர் மாகாண அணி கோப்பையை வென்றது.  
2016-17 ஆம் ஆண்டிற்கான *வங்காளதேச கிரிக்கெட் லீக் தொடரில் இவர் கிழக்கு கோட்ட அணிக்காக* விளையாடினார். இந்தத் தொடரில் சனவரியில் நடைபெற்ற போட்டியில் தனது முதல் முதல் தரத் துடுப்பாட்டப் போட்டியில் இருநூறு ஓட்டங்களைப் பதிவு செய்தார். இந்தத் தொடரில் சிறப்பாக விளையாடியதால் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் வங்காளதேச அணியில் இடம்பெற்றார்.  
2016-17 ஆம் ஆண்டிற்கான *தாக்கா கோட்ட பிரீமியர் கிரிக்கெட் லீக் தொடரில் 14 போட்டிகளில் 752 ஓட்டங்கள் எடுத்தார்.* இதன்மூலம் அதிக ஓட்டங்கள் எடுத்த வீரர்கள் வரிசையில் முதல் இடம் பிடித்தார்.  
2017-18 ஆம் ஆண்டிற்கான *வங்காளதேச கிரிக்கெட் லீக் தொடரில் 6 போட்டிகளில் 779 ஓட்டங்கள் எடுத்தார்.* இதன்மூலம் அதிக ஓட்டங்கள் எடுத்த வீரர்கள் வரிசையில் முதல் இடம் பிடித்தார். இந்தத் தொடரின் ஒரு ஆட்டப் பகுதியில் 274 ஓட்டங்கள் எடுத்தார்.  
2018-19 வங்காளதேச பிரீமியர் லீக் தொடரில் *சியல்கோட் சிக்சர்ஸ்* அணி சார்பாக விளையாடுகிறார்.
# லிதன் தாஸ்

## உள்ளூர்ப் போட்டிகள்

### பட்டியல் அ

2013 ஆம் ஆண்டில் நடைபெற்ற ஆசிய துடுப்பட்ட அவை வளருக் அணி கோப்பைத் துடுப்பாட்டத் தொடரில் இவர் 23 வயதிற்கு உட்பட்ட வங்காளதேச துடுப்பாட்ட அணி சார்பாக விளையாடினார். ஆகஸ்டு 18,சிங்கப்பூரில் உள்ள துடுப்பாட்ட மைதானத்தில் 23 வயதிற்கு உட்பட்ட இலங்கைத் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் அறிமுகமனார். இந்தப் போட்டியில் அறுபது பந்துகளில் 39 ஓட்டங்களை எடுத்து ஜெயரத்னேவால் ரன் அவுட் ஆனார். இந்தப் போட்டியில் 23 வயதிற்கு உட்பட்ட இலங்கை துடுப்பாட்ட அணி 62 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். சூலை 5, இலார்ட்சு துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் . நாற்பது பந்துகளில் 32 ஓட்டங்களை எடுத்து சகீன் சா பந்துவீச்சில் ஆட்டமிழந்தார். இந்தப் போட்டியில் பாக்கித்தான் துடுப்பாட்ட அணி 94 ஓட்டங்களில் வெற்றி பெற்றது.
# லிதன் தாஸ்

## உள்ளூர்ப் போட்டிகள்

### இருபது20

2013 ஆம் ஆண்டில் நடைபெற்ற வங்காளதேச பிரீமியர் லீக் கோப்பைத் துடுப்பாட்டத் தொடரில் தாக்கா கிளாடியேட்ட்ர்ஸ் துடுப்பாட்ட அணி சார்பாக விளையாடினார். பெப்ரவரி 12, இல் தாக்கா துடுப்பாட்ட மைதானத்தில் பரிசல் பர்னர்ஸ் துடுப்பாட்ட அணிக்கு எதிரான இருபது20 போட்டியில் இவர் அறிமுகமனார். இந்தப் போட்டியில் 2 பந்துகளில் ஓர் ஓட்டம் எடுத்து அசார் மகமூட் பந்துவீச்சில் ஆட்டமிழந்தார்.இந்தப் போட்டியில் பரிசல் பர்னர்ஸ் துடுப்பாட்ட அணி ஏழு இலக்குகளில் வெற்றி பெற்றது.
# லிதன் தாஸ்

## சர்வதேச போட்டிகள்

### தேர்வு போட்டிகள்

2015 ஆம் ஆண்டில் இந்தியத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.சூன் 10 இல் பதுல்லாவில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 45 பந்துகளைச் சந்தித்த இவர் 44 ஓட்டங்களை எடுத்து ரவிச்சந்திரன் அசுவின் பந்துவீச்சில் ஆட்டமிழந்தார்.போட்டி சமனில் முடிந்தது. 2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.நவமபர் 11 இல் டாக்காவில் நடைபெற்ற சிம்பாப்வே துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் துவக்க வீரராக களம் இறங்கி முதல் ஆட்டப் பகுதியில் 35 பந்துகளைச் சந்தித்த இவர் 9 ஓட்டங்களை எடுத்து ஜார்விஸ் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 14 பந்துகளில் 6 ஓட்டங்கள் எடுத்து ஆர்விஸ் பந்துவீச்சில் ஆட்டமிழந்தார். வங்காளதேச அணி 218 ஓட்டங்கள் எடுதது. 2019 ஆம் ஆண்டில் ஆப்கானித்தான் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.செப்டம்பர் 5 இல் சட்டோகரத்தில் நடைபெற்ற ஆப்கானித்தான் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் துவக்க வீரராக களம் இறங்கி முதல் ஆட்டப் பகுதியில் 66 பந்துகளைச் சந்தித்த இவர் 33 ஓட்டங்களை எடுத்து ரஷீத் கான் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 30 பந்துகளில் 9 ஓட்டங்கள் எடுத்து சகீர் கான் பந்துவீச்சில் ஆட்டமிழந்தார். இந்தப் போட்டியில் ஆப்காத்தினா அணி 224 ஓட்டங்களில் வெற்றி பெற்றது.
# லிதன் தாஸ்

## சர்வதேச போட்டிகள்

### சர்வதேச போட்டிகள்

2015 ஆம் ஆண்டில்இந்தியத் துடுப்பாட்ட அணி வங்காளதேசத்தில் சுற்ருப் பயணம் செய்து விளையாடியது. சூன் 18, தாக்கவில் உள்ள துடுப்பாட்ட மைதானத்தில் இந்துயத் துடுப்பாட்ட அணிக்கு எதிரான முதல் ஒருநாள் பன்னாட்டுத் த்ஹ்டுப்பாட்டப் போட்டியில் இவர் அரிமுகமானார். இந்தப் போட்டியில் இவர் 13 பந்துகளில் எட்டு ஓட்டங்களை எடுத்து ரவிச்சந்திரன் அசுவின் பந்துவீச்சில் ஆட்டமிழந்தார். இந்தப் போட்டியில் வங்காளதேச துடுப்பாட்ட அணி 79 ஓட்டங்களில் வெற்றி பெற்றது.  
2019 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். சூலை 5, இலார்ட்சு துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான ஒருநாள் போட்டியில் இவர் நாற்பது பந்துகளில் 32 ஓட்டங்களை எடுத்து சகீன் சா பந்துவீச்சில் ஆட்டமிழந்தார். இந்தப் போட்டியில் பாக்கித்தான் துடுப்பாட்ட அணி 94 ஓட்டங்களில் வெற்றி பெற்றது.
# பீட்ரிக்ஸ் (நெதர்லாந்து)

**பீட்ரிக்ஸ்** (பீட்ரிக்ஸ் வில்ஹெல்மினா ஆர்மகார்டு, ; பிறப்பு 31 ஜனவரி 1938) நெதர்லாந்து நாட்டின் அரச குடும்ப உறுப்பினர் ஆவார். இவர் 30 ஏப்ரல் 1980 முதல் 30 ஏப்ரல் 2013 வரை நெதர்லாந்து நாட்டின் அரசியாக இருந்தார்.  
பீட்ரிக்ஸ் நெதர்லாந்து நாட்டின் அரசி ஜூலியானா மற்றும் இளவரசர் பெர்ன்ஹார்டின் மூத்த மகளாவார்.
பீட்ரிக்ஸ் இரண்டாம் உலகப்போர் நடைபெற்ற காலத்தில் தனது ஆரம்ப பள்ளிப்படிப்பை கனடாவில் பயின்றார். போருக்குப்பின் பள்ளிப்படிப்பை நெதர்லாந்து நாட்டில் படித்துமுடித்தார். 1961 ஆம் ஆண்டு இவர் தனது சட்ட இளங்கலை பட்டத்தை லைடன் பல்கலைக்கழகம் மூலம் பெற்றார். பீட்ரிக்ஸ் 1961 ஆம் ஆண்டு கிளாஸ் வோன் அம்ஸ்பேர்க் என்ற ஜெர்மானியரை மணந்தார் மேலும் இவர்களுக்கு மூன்று குழந்தைகள். அரசி ஜூலியானாவிற்கு பிறகு நெதர்லாந்தின் அரசியனார்.
# மன்ஹ்வா

**மன்ஹ்வா** என்பது கொரிய மொழியில் வரைகதை மற்றும் கேலிச்சித்திரங்களை குறிக்கும் ஒரு பொதுவான பெயர் ஆகும். மற்ற நாடுகளில் இவ்வார்த்தை பெரும்பாலும் தென் கொரிய வரைகதைகளையே குறிப்பிட பயன்படுகிறது . வட கொரியாவில் வரைகதை துறை தற்போது தான் வளர்ந்து வருகிறது.
# மன்ஹ்வா

## மன்ஹ்வாவின் வரலாறு

மங்கா (manga), மன்ஹுவா (manhua), மன்ஹ்வா (manhwa) ஆகிய வார்த்தைகள் முறையே ஜப்பானிய, சீன, கொரிய மொழியில் வரைகதையினை குறிப்பிடுகின்றன. ஜப்பானிய மங்காவின் சர்வதேச வெற்றிக்குப் பின்னரே மன்ஹ்வா அதிக வரவேற்பினைப் பெற்றுள்ளது. மன்ஹ்வா உருவாக்கும் கலைஞர்கள் மன்ஹ்வாகா என்று அழைக்கப்படுகிறார்கள்.  
கொரிய கலாச்சாரத்தை பற்றி மேற்கத்திய நாடுகள் அதிகம் அறிந்திருக்க படாததால் மன்ஹ்வா ஆங்கிலம் பேசும் மக்களுக்கு தெரியாமலே இருந்து வந்தது. ஆகவே ஆங்கிலத்தில் மொழியாக்கம் செய்யப்பட்ட மன்ஹ்வா அந்நாடுகளில் ஜப்பானிய மங்கா என்று விற்பனை செய்யப்பட்டது. மங்காவை பற்றி அறிந்த மக்களிடையே மன்ஹ்வாவும் வெற்றி பெற்றது.  
தென் கொரிய தலைநகரான சியோலில் 'மன்ஹ்வா தெரு' 2013ம் ஆண்டு திசம்பர் மாதத்தில் திறக்கப்பட்டது. இந்த தெருவின் திறந்தவெளி பகுதிகளில் வரைகதை சித்திரங்கள், வரைகதை மேற்கோள்கள், சிறுகதைகள் ஆகியன இடம் பெற்றிருக்கின்றன. இந்த பகுதிக்கு 'ஜமிர்ரோ' என்ற பெயரும் உண்டு. மன்ஹ்வா வரைகதைகளை படிப்பதற்காகவே 'மன்ஹ்வாபாங்' என்ற சிறப்பு உணவு விடுதிகள் சில தென் கொரியாவில் உள்ளன.
# மன்ஹ்வா

## இணையவழி வரைகதை

இணையவழி மன்ஹ்வா வரைகதைகள் இருபத்தோராம் நூற்றாண்டின் ஆரம்ப காலத்தில் தென் கொரியாவில் அறிமுகப்படுத்தப்பட்டது. இணையத்தைப் பயன்படுத்தி இலவசமாக படிக்க முடியும் என்பதால் கொரிய மக்களிடையே இவ்வரைகதைகள் வரவேற்பைப் பெற்றன. மேலும் இது மற்ற நாட்டு
மக்களிடமும் பிரபலமடைந்து வழக்கமான அச்சு வரைகதைகளுக்கு மாற்றாக வெளிவர தொடங்கின .
# மன்ஹ்வா

## அமெரிக்காவில் மன்ஹ்வா

சான்ஹொ கிம் என்பவர் தான் அமெரிக்காவில் பணியாற்றிய முதல் மன்ஹ்வா கலைஞர். 1960 மற்றும் 70களில் இவர் சார்ல்டன் காமிக்ஸ், வார்ரென் வெளியீடு, அயர்ன் ஹார்ஸ் வெளியீடு, மார்வெல் காமிக்ஸ் போன்ற வெளியீட்டாளர்களுக்காக மன்ஹ்வா வரைகதைகளை உருவாக்கினார்.  
கொரிய எழுத்துக்களான 'ஹன்குல்' பொதுவாக மேலிருந்து கீழ் மற்றும் இடமிருந்து வலம் இரு பாணியில் எழுதப்பட்டாலும், அமெரிக்க வாசகர்களுக்காக ஆங்கில புத்தகங்களைப் போல் மன்ஹ்வா இடமிருந்து வலம் பாணியிலே எழுதப்பட்டது.
# மன்ஹ்வா

## மன்ஹ்வா வரைகதைகளின் தழுவல்கள்

கொரிய வரைகதைகளை தழுவி அதிகமாக உயிரூட்டுதல் திரைப்படங்கள் வெளிவரவில்லை (1897ல் வந்த 'டூலி த லிட்டில் டைனேசர்' ஒரு வெற்றிப் படம் ஆகும்). உயிரூட்டுதல் அல்லாத நேரடி திரைப்படங்கள் சில மன்ஹ்வா வரைகதைகளை தழுவி எடுக்கப்பட்டு வெற்றிப்படங்கள் ஆயின. 2004ல் வந்த 'ஃபுல் ஹவுஸ்', 2006ல் வந்த 'ப்ரின்சஸ் ஹவர்ஸ்' ஆகியவை அந்த ஆண்டுகளின் சிறந்த திரைப்படங்களாக கருதப்படுகின்றன. 2004ம் ஆண்டு 'ப்லேட் ஆஃப் தி ஃபேண்டம் மாஸ்டர்' என்ற மன்ஹ்வா, கொரியா மற்றும் ஜப்பான் கூட்டு முயற்சியில் உயிரூட்டுதல் திரைப்படமாக உருவாக்கப்பட்டது.
'ப்ரீஸ்ட்' என்ற மன்ஹ்வா வரைகதை ஆங்கிலத்தில் மொழியாக்கம் செய்யப்பட்டு வெற்றி பெற்றது. பின்னர் 2011ம் ஆண்டு 'ப்ரீஸ்ட்' என்ற அதே தலைப்பில் அமெரிக்க திகில் படமாக எடுக்கப்பட்டது .
மன்ஹ்வாவை தழுவி 2013ல் வெளிவந்த 'சீக்ரட்லி, க்ரேட்லி' என்ற படம் அதிக வசூலைப் பெற்றது.
# மன்ஹ்வா

## மன்ஹ்வா வகைகள்

- மயோங்னாங் மன்ஹ்வா - இது கொரிய மொழியில் 'பிரகாசமான மன்ஹ்வா' என்று பொருள் படும். இவ்வகை மன்ஹ்வா குழந்தைகளுக்காக எழுதப்படுவது ஆகும். 1960ம் ஆண்டுகளில் அறிமுகப்படுத்தப்பட்டது. நகைச்சுவை பாணியில் எழுதப்படும் இதன் மூலம் குழந்தைகளுக்கு நல்ல பழக்கங்கள் கிடைக்கப்பெறுகிறது.  
- சன்ஜுங் மன்ஹ்வா - இளம் பெண்களுக்காக எழுதப்படும் இந்த மன்ஹ்வா 1950ம் ஆண்டு முதல் வழக்கில் உள்ளது. இது ஜப்பானிய ஷோஜோ மங்காவிற்கு இணையானது.
# ஜூலியானா (நெதர்லாந்து)

**ஜூலியானா** (; Juliana Louise Emma Marie Wilhelmina; 30 ஏப்ரல் 1909 – 20 மார்ச் 2004) நெதர்லாந்து அரச குடும்பத்தில் ஒருவர் ஆவார். 1948 முதல் 1980 வரை இவர் நெதர்லாந்து நாட்டின் அரசியாக இருந்தார்.  
ஜூலியானா நெதர்லாந்து நாட்டின் ராணி வில்ஹெல்மினா மற்றும் இளவரசர் ஹென்றியின் ஒரே மகள் ஆவார். பிறப்பிலிருந்தே நெதர்லாந்தின் அரியணை வாரிசாக அறியப்பட்டவர். தனிப்பட்டமுறையில் இவருக்கு கல்வி வழங்கப்பட்டது. 1937 ஆம் ஆண்டு இளவரசர் பெர்ன்ஹார்டை மணந்தார். இவர்களுக்கு பீட்ரிக்ஸ், ஐரீனி, மார்கரீட், கிறிஸ்டினா என்ற நான்கு குழந்தைகள்.  
அரசி ஜூலியானா கிட்டத்தட்ட 32 ஆண்டுகளாக ஆட்சி செய்தார். இவரது ஆட்சிக்காலத்தில் டச்சு கிழக்கிந்திய பகுதிகளான இந்தோனேசியா மற்றும் சூரினாம் நாடுகளில் காலனியாதிக்கம் முடிவுக்குவந்தது. இவர் உலகிலேயே மிக நீண்ட காலமாக வாழ்ந்த முன்னாள் அரசி ஆவார்.
# தேரா பாபா நானக்

**தேரா பாபா நானக்** (**Dera Baba Nanak**) இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தின் கிழக்கே, இந்திய-பாகிஸ்தான் எல்லையை ஒட்டி அமைந்த நகரம் ஆகும்.
# தேரா பாபா நானக்

## மக்கள்தொகை பரம்பல்

11 வார்டுகள் கொண்ட தேரா பாபா நானக் நகராட்சியின், 2011-ஆம் ஆண்டின் இந்திய மக்கள்தொகை கணக்கெடுப்பின் படி, மொத்த மக்கள்தொகை 6,394 ஆகும். இந்நகரத்தில் இந்துக்கள் 55.81%, சீக்கியர்கள் 41.09%, இசுலாமியர்கள் 2.89% மற்றும் பிற சமயத்தவர்கள் 0.25% உள்ளனர்.
# தேரா பாபா நானக்

## தேரே பாபா நானக் - கர்தார்பூர் இணைப்பு சாலைப் போக்குவரத்து திட்டம்

நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, இந்தியாவின் தேரா பாபா நானக் நகரத்தையும், பாகிஸ்தான் நாட்டின் கர்தார்பூர் நகரத்தையும் இணைக்கும் 6.4 கி.மீ. நீளம் கொண்ட பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் முடிவெடுத்துள்ளது.கர்தார்பூர், பாகிஸ்தான் - தேரா பாபா நானக் இணைப்புச் சாலையை 9 நவம்பர் 2019 அன்று, பாகிஸ்தான் பகுதியின் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.
# தேரா பாபா நானக்

## இதனையும் காண்க

- கர்தார்பூர், பாகிஸ்தான்
- கர்தார்பூர் தர்பார் சாகிப் குருத்துவார்
- கர்தார்பூர், இந்தியா
# ஆர்டெலினிக் அமிலம்

**ஆர்டெலினிக் அமிலம்** (*Artelinic acid*) என்பது C<sub>23</sub>H<sub>30</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய உப்பு ஆர்டெலினேட்டு எனப்படுகிறது. மலேரியா நோய் சிகிச்சையில் சோதனையை அடிப்படையாகக் கொண்ட ஒரு மருந்தாக ஆர்டெலினிக் அமிலம் அல்லது ஆர்டெலினேட்டு உப்பு கருதப்படுகிறது. ஆர்டெலினிக் அமிலம் இயற்கைச் சேர்மமான ஆர்டெமிசினின் சேர்மத்தினுடைய பகுதி செயற்கை வழிப்பெறுதியாகும். தொடர்புடைய பிற வழிபெறுதிகளான ஆர்டெயீத்தர் மற்றும் ஆர்டெமெத்தர் போன்ற சேர்மங்களைக் காட்டிலும்0 குறைவான நரம்புநச்சுத்தன்மை விகித்தத்தை இது பெற்றுள்ளது. ஆனால் ஆர்டெசுனேட்டைக் காட்டிலும் மூன்று மடங்கு அதிக நச்சுத்தன்மையை கொண்டிருக்கிறது. நடைமுறையில் ஆர்டெலினிக் அமிலத்தை வழக்கமான சிகிச்சை முறைகளில் பயன்படுத்துவதில்லை. ஏனெனில் நடைமுறையில் பயன்படுத்தப்படும் ஆர்டெமிசினின் மருந்துகளைக் காட்டிலும் சிறப்புத்தன்மைகள் ஏதும் அறியப்படவில்லை. மேலும் ஆர்டெலினிக் அமிலத்தை மனிதர்களுக்கு பயன்படுத்துவது தொடர்பான மதிப்பீடுகள் ஏதும் இதுவரை மேற்கொள்ளப்படவில்லை.
# மஞ்சப்பாறை ஆறு

692 மைல் நீளமுடைய அமெரிக்காவின் மேற்கிலுள்ள **மஞ்சப்பாறை ஆறு** (ஆங்கிலம் - Yellowstone River) மிசோரி ஆற்றின் துணையாறாகும். மேல் மிசௌரியின் முதன்மை துணையாறான இதுவும் இதன் துணையாறுகளும் பெரும் நிலப்பரப்பை வடிநிலமாக கொண்டுள்ளன.
# மஞ்சப்பாறை ஆறு

## வடிநிலம்

மஞ்சப்பாறை ஆற்றின் வடிநிலம் கிட்டதட்ட 37,167 சதுர மைல்கள் பரப்பு உடையது. கிளார்க்கு போர்க்கு மஞ்சப்பாறை, காற்று ஆறு, பெரும் கொம்பு ஆறு, நாக்கு ஆறு, பொடி ஆறு ஆகிய மஞ்சப்பாறை ஆற்றின் துணையாறுகளின் வடிநிலமும் இதன் வடிநிலத்தை சார்ந்தவை. 12.800 அடி உயரத்தில் உற்பத்தியாகும் இது 1,850 அடி உயரத்தில் வடக்கு டக்கோட்டாவிலுள்ள வில்லியசுன்டன் நகருக்கு சற்று முன்பு புபோர்டில் மிசௌரியுடன் கலக்கிறது. பல நீர்த்தேக்கங்களையும் ஏரிகளையும் இதன் வடிநிலம் கொண்டிருந்தாலும் நீரை தேக்கி வைக்கக்கூடிய அணைகள் எதுவும் இதில் இல்லை.